Ego Yterius, dominus Broucie, notum facio presentibus et futuris quod Gaufridus de Grignon, miles, frater meus, vendidit, precio centum et viginti librarum Pruvin. monete, abbati et conventui Reigniaci, sexaginta solidos Autiss., et unum modium bladi ad mensuram Autiss., duas partes avene et terciam partem frumenti, que percipientur annuatim in coustumis et terciis, et redditibus aliis, apud Montigniacum, villam suam, juxta Fulcherias, grangiam de Pontigniaco, pacifice perpetuo possidenda. Que omnia cum ego in predicta villa jure hereditario et de alodio prius possiderem, prefatus Gaufridus, frater meus, a me per eschangiam acquisivit. Prefata, vero, vendicio tali conditione facta fuit, quod, si de predictis rebus a fratribus Reigniaci per biennium vel triennium possessis aliquid defuerit, ego Yterius, ad arbitrium bonorum virorum, sufficienter supplebo et justam garentiam portabo fratribus sepedictis. Hoc totum laudaverunt Agnes, uxor mea, et Andreas, et Bartholomeus, et Yterius, et Johannes, liberi mei. Quod ut ratum et inconcussum permaneat, presens scriptum sigilli mei munimine roboravi. Ego etiam Milo, dominus Noeris (sic) in predictorum testimonium, sigillum meum apposui. Actum, anno Gratie Mº CCº XXIº. Ego similiter Guido, miles, dominus de Mellini, in predictorum testimonium, sigillum meum apposui. Actum, anno Gratie Mº CCº XXIº.